**Anexă**

**la Ordinul** **directorului general al Agenției Naționale de Cadastru și Publicitate Imobiliară privind modificarea și completarea Procedurii și modalității de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobată prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare**

Procedura și modalitatea de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobată prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare, publicat în Monitorul Oficial al României, Partea I, nr. 583 din 01 august 2016, se modifică și se completează după cum urmează:

1. **La art. 4 următoarele definiții se modifică și vor avea următorul conținut:**

Prestator - executantul lucrărilor de înregistrare sistematică a imobilelor, persoană fizică autorizată să execute lucrări de specialitate din domeniile cadastrului, geodeziei şi cartografiei, în categoriile A, B sau D, indiferent de forma de organizare a acesteia, ori persoană juridică autorizată în clasele I, II sau III, *cu autorizaţie valabilă pe toată perioada derulării contractului;*

 PVR tehnic - procesul-verbal de recepţie cantitativă şi calitativă a livrării *«Documentele tehnice ale cadastrului – spre publicare» sau «Documentele tehnice ale cadastrului - finale»,* astfel cum este prevăzut în specificaţiile tehnice aprobate prin ordin al directorului general al ANCPI;

PVR servicii - procesul-verbal de recepţie a serviciilor de realizare a lucrărilor de înregistrare sistematică, ce fac obiectul contractelor de achiziţie publică încheiate de unităţile administrativ-teritoriale, denumit în specificaţiile tehnice proces-verbal de acceptanţă a livrării *«Documentele tehnice ale cadastrului – spre publicare» sau «Documentele tehnice ale cadastrului - finale».*

1. **Art. 5 pct.11 alin. (1)** se modifică după cum urmează:

**(1)**Lucrările de înregistrare sistematică se realizează cu respectarea specificaţiilor tehnice pentru realizarea *lucrărilor de înregistrare sistematică*, aprobate prin ordin al directorului general al ANCPI, şi a celorlalte prevederi legale în domeniul cadastrului şi publicităţii imobiliare.

**3. La art. 5 pct.11 se introduce un nou alineat, alin.(21), cu următorul conținut:**

**(21)** *Plata serviciilor se va realiza după cum urmează:*

**A.** *Pentru Livrarea Documente tehnice ale cadastrului spre publicare, valoarea tranşei de plată este de 60% din valoarea corespunzătoare numărului de imobile recepţionate care pot face obiectul decontării.*

*Plata serviciilor se va face în baza următoarelor documente:*

*a) Proces verbal de acceptanţă a Serviciilor aferente Livrării nr. 1 (în original), întocmit şi semnat de către reprezentanţii desemnați din partea Achizitorului.*

*b) Factura aferentă Livrarii nr. 1, emisă de Prestator şi înregistrată la sediul OCPI în copie conformă cu originalul.*

 **B.** *Pentru Livrarea Documente tehnice ale cadastrului finale, valoarea tranşei de plată este de 40% din valoarea corespunzatoare numărului de imobile recepţionate aferent fiecărui sector cadastral din cadrul Contractului care pot face obiectul decontării.*

*Plata serviciilor se va face în baza următoarelor documente:*

1. *Proces verbal de acceptanță a Serviciilor aferente Livrării nr. 2 (în original), întocmit şi semnat de către reprezentanţii desemnați din partea Achizitorului.*
2. *Factura aferentă Livrarii nr. 2, emisă de Prestator și înregistrată la sediul OCPI în copie conformă cu originalul.*
3. **Art. 5 pct.11 alin. (4)** se abrogă.
4. **Art. 5 pct.11 alin. (6)** se modifică după cum urmează

**(6)** UAT va emite PVR servicii pentru serviciile prestate pe baza PVR tehnic emis de OCPI pentru fiecare livrare. PVR servicii va fi semnat de către UAT şi prestator în termen de maximum 5 zile lucrătoare de la comunicarea PVR tehnic. Ulterior emiterii PVR servicii pentru *Livrarea– Documente tehnice ale cadastrului finale*, OCPI va solicita ANCPI deschiderea cărţilor funciare aferente imobilelor recepţionate.

1. **Art. 5 pct.12** se modifică după cum urmează:

**12.** Emiterea facturii de către prestator

 Prestatorul va emite factura corespunzătoare serviciilor prestate *aferentă fiecărei livrări* în termen de maximum 3 zile lucrătoare de la data încheierii PVR servicii, care va fi înregistrată la sediul primăriei UAT.

1. **Art. 5 pct.14** se modifică după cum urmează:

   **14.** Verificarea documentelor de plată şi solicitarea de către OCPI a transferului de fonduri

1. OCPI va verifica documentele prevăzute la pct. 13, inclusiv în ceea ce priveşte corespondenţa dintre numărul imobilelor recepţionate în PVR tehnic şi imobilele menţionate în PVR servicii şi în factură.

 (1¹) OCPI va transmite către ANCPI solicitarea transferului de fonduri pentru *Livrarea Documente tehnice ale cadastrului spre publicare însoţită de* PVR tehnic şi PVR servicii şi în factură.

   (2) Ulterior finalizării lucrărilor de înregistrare sistematică şi verificării corespondenţei dintre numărul de cărţi funciare înfiinţate din oficiu în Sistemul integrat de cadastru şi carte funciară şi numărul de imobile stabilit în documentele prevăzute la pct. 13, OCPI va transmite către ANCPI solicitarea transferului de fonduri întocmită conform anexei nr. 9.

   (3) OCPI certifică prin solicitarea de transferuri de fonduri în vederea efectuării plăţilor verificarea realităţii, regularităţii şi legalităţii tuturor acţiunilor şi documentelor emise până la această etapă.